Jogurtkaas kan jy enige plek maak. Jy dreineer bloot dik ongegeurde jogurt oornag buite ’n yskas in ’n vadoek. Die volgende dag eet jy die kaas met gebakte patats uit die vuur.
1 Gooi die jogurt in ’n skoon vadoek, bring die punte van die doek bymekaar en hang die vadoek iewers buite die yskas op met ’n bak onder dit. Laat dit oornag dreineer. Krap die jogurt die volgende oggend uit en sit dit in die yskas.
Die jogurtkaas wat jy nie dadelik eet nie, kan jy in bolletjies rol en in ’n glasflessie pak. Bedek dit met olyfolie en hou dit vir 1-2 weke in die yskas.